Oficiālais Vēstnesis L 051 , 25/02/1980 Lpp. 0008 - 0018

Speciālizdevums somu valodā: Nodaļa 13 Sējums 10 Lpp. 0192

Speciālizdevums grieķu valodā Nodaļa 13 Sējums 9 Lpp. 0108

Speciālizdevums zviedru valodā: Nodaļa 13 Sējums 10 Lpp. 0192

Speciālizdevums spāņu valodā: Nodaļa 13 Sējums 11 Lpp. 0010

Speciālizdevums portugāļu valodā Nodaļa 13 Sējums 11 Lpp. 0010



Komisijas Direktīva (1979. gada 21. novembris), ar ko tehnikas attīstībai pielāgo Padomes Direktīvu 76/756/EEK par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm (80/233/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes Direktīvu 70/156/EEK (1970. gada 6. februāris) par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu [1], kurā jaunākie grozījumi izdarīti ar Direktīvu 78/547/EEK [2], un jo īpaši tās 11., 12. un 13. pantu, ņemot vērā Padomes Direktīvu 76/756/EEK (1976. gada 27. jūlijs) par dalībvalstu tiesību aktu tuvināšanu attiecībā uz apgaismes ierīču un gaismas signālierīču uzstādīšanu mehāniskajiem transportlīdzekļiem un to piekabēm [3], tā kā, ņemot vērā gūto pieredzi un pašreizējos jaunākos sasniegumus, tagad ir iespējams paplašināt dažas prasības un pielāgot tās faktiskajiem testa nosacījumiem; tā kā šiem grozījumiem sekos citi pašlaik izskatāmie grozījumi, kuru mērķis ir uzlabot gan transportlīdzekļu pasažieru, gan citu satiksmes dalībnieku drošību, un to ietekmē dažas prasības kļūs stingrākas; tā kā šajā direktīvā paredzētie pasākumi ir saskaņā ar atzinumu, ko sniegusi Komiteja, kas atbild par to, kā tehnikas attīstībai pielāgot direktīvas par tehnisko šķēršļu novēršanu mehānisko transportlīdzekļu tirdzniecībā, IR PIEŅĒMUSI ŠO DIREKTĪVU. 1. pants Direktīvā 76/756/EEK izdara šādus grozījumus: 1. Direktīvas 2. un 3. pantu aizstāj ar šādu 2. pantu: "2. pants 1. No 1980. gada 1. maija dalībvalstis, pamatojot to ar I pielikuma 1.5.7. līdz 1.5.20. punktā uzskaitīto obligāto vai fakultatīvo apgaismes ierīču un gaismas signālierīču uzstādīšanu, nedrīkst: - atteikt EEK tipa apstiprinājumu, Direktīvas 70/156/EEK 10. panta 1. punkta pēdējā ievilkumā minēto dokumentu vai valsts tipa apstiprinājumu transportlīdzekļa tipam, kā arī - aizliegt transportlīdzekļu nodošanu ekspluatācijā, ja minēto apgaismes ierīču un gaismas signālierīču uzstādīšana šajā transportlīdzekļa tipā vai šajos transportlīdzekļos atbilst šīs direktīvas prasībām. 2. No 1981. gada 1. janvāra dalībvalstis: - vairs nedrīkst izdot Direktīvas 70/156/EEK 10. panta 1. punkta pēdējā ievilkumā minēto dokumentu tādam transportlīdzekļa tipam, kurā minēto apgaismes ierīču un gaismas signālierīču uzstādīšana neatbilst šīs direktīvas noteikumiem, - var atteikt valsts tipa apstiprinājumu tādam transportlīdzekļa tipam, kurā minēto apgaismes ierīču un gaismas signālierīču uzstādīšana neatbilst šīs direktīvas noteikumiem. 3. No 1982. gada 1. oktobra dalībvalstis var aizliegt nodot ekspluatācijā transportlīdzekļus, kam sertifikāts par minēto apgaismes ierīču un gaismas signālierīču uzstādīšanu saskaņā ar Direktīvas 70/156/EEK 10. pantu ir izdots pēc 1979. gada 1. oktobra, ja šo ierīču uzstādīšana neatbilst šīs direktīvas noteikumiem." 2. Direktīvas 4., 5., 6. un 7. pants attiecīgi kļūst par 3., 4., 5. un 6. pantu. 3. Direktīvas I un II pielikumu groza saskaņā ar šīs direktīvas pielikumu. 2. pants Dalībvalstīs stājas spēkā noteikumi, kas vajadzīgi, lai līdz 1980. gada 30. aprīlim izpildītu šīs direktīvas prasības, un tās par to tūlīt informē Komisiju. 3. pants Šī direktīva ir adresēta dalībvalstīm. Briselē, 1979. gada 21. novembrī Komisijas vārdā – Komisijas loceklis Étienne davignon [1] OV L 42, 23.2.1970., 1. lpp. [2] OV L 168, 26.6.1978., 39. lpp. [3] OV L 262, 27.9.1976., 1. lpp. -------------------------------------------------- PIELIKUMS Direktīvas 76/756/EEK pielikumu grozījumi I PIELIKUMS: APGAISMES IERĪČU UN GAISMAS SIGNĀLIERĪČU UZSTĀDĪŠANA Pielikuma 1.3. punktu groza šādi: "1.3. Nenoslogots transportlīdzeklis "Nenoslogots transportlīdzeklis" ir braukšanai derīgs transportlīdzeklis saskaņā ar Direktīvas 70/156/EEK I pielikuma 2.6. punkta definīciju informācijas dokumenta paraugā, bet tikai bez vadītāja." Pielikuma 1.5.3. punktu groza šādi: "1.5.3. Savienotie lukturi "Savienotie lukturi" ir ierīces ar atsevišķu optisko stiklu vai atsevišķu optiskā stikla daļu, atsevišķu gaismas avotu, bet kopēju luktura korpusu." Pielikuma 1.5.4. punktu groza šādi: "1.5.4. Kombinētie lukturi "Kombinētie lukturi" ir ierīces ar atsevišķu optisko stiklu vai atsevišķu optiskā stikla daļu, bet kopēju gaismas avotu un kopēju luktura korpusu." Pielikuma 1.5.20. punktu groza šādi: "1.5.20. Atstarotājs "Atstarotājs" ir ierīce, ko izmanto, lai brīdinātu par transportlīdzekļa klātieni, un kas atstaro gaismu no gaismas avota, kurš nav saistīts ar transportlīdzekli un kam blakus atrodas vērotājs. Šajā direktīvā par atstarotājiem neuzskata: - retroreflektīvas numura plāksnes, - retroreflektīvos signālus, kas minēti ADR (Eiropas Līgums par starptautiskiem bīstamu kravu autopārvadājumiem), - pārējās retroreflektīvās plāksnes un signālus, kas izmantojami saskaņā ar dalībvalsts noteikumiem par atsevišķu transportlīdzekļu kategoriju lietošanu vai dažiem ekspluatācijas veidiem." Pielikuma 1.6.1. punktu groza šādi: "1.6.1. Apgaismes ierīces apgaismojošā virsma "Gaismas ierīces apgaismojošā virsma" (1.5.7. līdz 1.5.10. punkts) ir atstarotāja pilnās apertūras taisnleņķa projekcija šķērsplaknē. Ja apgaismes ierīce ir bez atstarotāja, piemēro 1.6.2. punkta definīciju. Ja luktura stikls (vai stikli) nosedz tikai daļu no atstarotāja pilnās apertūras, tad vērā ņem tikai šīs daļas projekciju. Priekšējā tuvās gaismas luktura apgaismojošo virsmu ierobežo griezuma līnijas redzamā projekcija uz optiskā stikla. Ja atstarotājs un stikls ir savstarpēji regulējami, tie jānoregulē vidējā pozīcijā." Pielikuma 1.6.4. punktu groza šādi: "1.6.4. Šķietamā virsma Noteikta novērošanas virziena "šķietamā virsma" ir gaismas izstarotājvirsmas taisnleņķa projekcija plaknē, kas ir perpendikulāra novērošanas virzienam (sk. zīmējumu 2. papildinājumā) un tangenciāla optisko stiklu vistālākajam ārējam punktam." Pēc 1.6.4. punkta pievieno šādu 1.6.5. punktu: "1.6.5. Gaismas izstarotājvirsma "Gaismas izstarotājvirsma" ir caurspīdīgo optisko stiklu ārējā virsma kopumā vai tās daļa, kas aptver apgaismes ierīci vai gaismas signālierīci un nodrošina atbilstību fotometrijas un kolorimetrijas prasībām." Pielikuma 1.8. punktu groza šādi: "1.8. Atskaites centrs "Atskaites centrs" ir pamatass un gaismas izstarotājvirsmas krustpunkts. Šo atskaites centru nosaka luktura izgatavotājs." Pielikuma 1.9. punktu groza šādi: "1.9. Ģeometriskās redzamības leņķi "Ģeometriskās redzamības leņķi" ir leņķi, kas nosaka minimālā telpleņķa lauku, kurā būtu jāredz luktura šķietamā virsma. Šo telpleņķa lauku nosaka tādas sfēras segmenti, kuras centrs sakrīt ar luktura atskaites centru un tās ekvators atrodas paralēli zemei. Šos segmentus nosaka attiecībā pret pamatasi. Horizontālie β leņķi atbilst garumam un vertikālie α leņķi atbilst platumam. Ģeometriskās redzamības leņķu iekšpusē nedrīkst būt šķēršļi, kas traucē gaismas plūsmu no jebkuras luktura šķietamās virsmas daļas, ko novēro no bezgalīga attāluma. Ja mērījumus veic tuvāk lukturim, lai panāktu tādu pašu precizitāti, paralēli jāmaina novērošanas virziens. Ģeometriskās redzamības leņķu iekšpusē neņem vērā šķēršļus, ja tie jau novēroti luktura tipa apstiprināšanas laikā. Ja pēc luktura uzstādīšanas kādu luktura šķietamās virsmas daļu aizsedz citas transportlīdzekļa detaļas, jāpārliecinās, ka šķēršļu neaizsegtā luktura daļa joprojām atbilst fotometriskajiem rādītājiem, kas noteikti tādas ierīces apstiprināšanai, kura ir uzskatāma par optisko vienību (sk. nākamo attēlu)." +++++ TIFF +++++ Pielikuma 1.12. punktu groza šādi: "1.12. Vienots lukturis "Vienots lukturis" ir arī tādu divu vai vairāku vienādu vai atšķirīgu lukturu savienojums, kas neatšķiras funkcionāli un pēc izstarotās gaismas krāsas, ja tajā ietilpst ierīces, kuru kopējo apgaismojošo virsmu projekcija noteiktā šķērsplaknē aizņem 60 % vai vairāk platības vismazākajā taisnstūrī, kas aptver šo apgaismojošo virsmu projekcijas, ar nosacījumu, ka šis savienojums ir apstiprināts kā vienots lukturis, ja ir vajadzīgs apstiprinājums. Šāds savienojums nav pieļaujams galvenās gaismas lukturiem, priekšējiem tuvās gaismas lukturiem un priekšējiem miglas lukturiem." Pielikuma 1.14. punktu groza šādi: "1.14. Attālums starp diviem lukturiem "Attālums starp diviem lukturiem", kas vērsti vienā virzienā, ir tuvākais attālums starp taisnleņķa projekcijām plaknē, kura ir perpendikulāra divu saskaņā ar 1.6. punktā minēto gadījumu noteikto apgaismojošo virsmu kontūru pamatasīm. Attālumu starp diviem lukturiem tomēr var mērīt, precīzi nenosakot apgaismojošo virsmu kontūras, ja šis attālums nepārprotami pārsniedz direktīvas obligātās prasības." Pēc 1.17. punkta pievieno šādu 1.18. punktu: "1.18. Zeme "Zeme" ir virsmas laukums zem transportlīdzekļa, kam jābūt stingri horizontālam." Pielikuma 2.2.2. punktu groza šādi: "2.2.2. to ierīču saraksts, ko ražotājs ir noteicis apgaismes un gaismas signalizācijas montāžai. Katrai funkcijai sarakstā var būt paredzēti vairāki ierīces modeļi. Katru ierīces modeli pienācīgi marķē (jābūt detaļas tipa apstiprinājuma zīmei, jānorāda ražotājs utt.);" Pielikuma 2.2.4. punktu groza šādi: "2.2.4. katra atsevišķa luktura shēma(-as), norādot apgaismojošās virsmas saskaņā ar 1.6. punkta definīciju, pamatasi saskaņā ar 1.7. punkta definīciju un atskaites centru saskaņā ar 1.8. punkta definīciju." Pielikuma 3.5.1. punktu groza šādi: "3.5.1. jāuzstāda simetriski attiecībā pret transportlīdzekļa garenisko vidus plakni (to nosaka pēc luktura ārējās ģeometriskās formas, nevis pēc tā apgaismojošās virsmas malas, kas minēta 1.6. punktā);" Pielikuma 3.5.2. punktu groza šādi: "3.5.2. jābūt savstarpēji simetriskiem attiecībā pret garenisko vidus plakni; šī prasība neattiecas uz luktura iekšējo uzbūvi;" Pielikuma 3.8. punktu groza šādi: "3.8. Maksimālo augstumu virs zemes mēra no apgaismojošās virsmas augstākā punkta, bet minimālo augstumu – no tās zemākā punkta. Priekšējiem tuvās gaismas lukturiem minimālo augstumu no zemes mēra no atstarotāja apakšējās malas." Pēc 3.8. punkta pievieno šādu 3.8.1. punktu: "3.8.1. Novietojumu attiecībā pret platumu nosaka pēc apgaismojošās virsmas malas, kura atrodas vistālāk no transportlīdzekļa gareniskās vidus plaknes, ja to samēro ar kopējo platumu, un pēc apgaismojošo virsmu iekšējām malām, ja to samēro ar attālumu starp lukturiem." Pielikuma 3.10. punktu groza šādi: "3.10. Lukturi, kas aplūkoti 1.5. punktā, nedrīkst izstarot sarkanu gaismu priekšējā virzienā un, ja vien tie nav atpakaļgaitas lukturi, nedrīkst izstarot baltu gaismu aizmugures virzienā. Šajā gadījumā neņem vērā transportlīdzekļa iekšējās apgaismes lukturīšus. Uzskata, ka šī prasība ir izpildīta, ja:" Pielikuma 3.10.1. punktu groza šādi: "3.10.1. kas attiecas uz sarkanas gaismas redzamību priekšpusē, sarkana luktura gaismas izstarotājvirsma nedrīkst būt tieši redzama vērotājam, kas 1. joslas robežās pārvietojas šķērsplaknē, kura atrodas 25 m attālumā no transportlīdzekļa priekšgala (sk. 1. attēlu 3. papildinājumā);" Pielikuma 3.10.2. punktu groza šādi: "3.10.2. kas attiecas uz baltas gaismas redzamību aizmugurē, balta luktura gaismas izstarotājvirsma nedrīkst būt tieši redzama vērotājam, kas 2. joslas robežās pārvietojas šķērsplaknē, kura atrodas 25 m attālumā no transportlīdzekļa pakaļgala (sk. 2. attēlu 3. papildinājumā)." Pielikuma 3.11. punktu groza šādi: "3.11. Elektriskajam saslēgumam jābūt tādam, lai priekšējo un aizmugurējo (sānu) gabarītlukturus, ārējo kontūru gabarītlukturus, ja tādi ir, un aizmugures numura plāksnes apgaismojumu būtu iespējams ieslēgt un izslēgt tikai vienlaicīgi. Tas neattiecas uz gadījumiem, kad priekšējos un aizmugurējos (sānu) gabarītlukturus izmanto kā stāvgaismas lukturus." Pielikuma 3.15.3. punktu groza šādi: "3.15.3. Ja ir sabojājusies aizsegierīces regulēšana vai novēro citus 3.15.2.1. un 3.15.2.2. punktā minētos bojājumus, ir jābūt iespējai iedarbināt aizsedzamo apgaismes ierīci bez darbarīku palīdzības." Pielikuma 3.15.6. punktu groza šādi: "3.15.6. Aizsegierīces temperatūras diapazonā no – 30 līdz + 50 oC priekšējam lukturim jāsasniedz pilnīgi atvērtais stāvoklis triju sekunžu laikā pēc vadības ierīces iedarbināšanas." Pēc 3.15.6. punkta pievieno šādu 3.16. punktu: "3.16. Lukturu skaits Transportlīdzeklim uzstādīto lukturu skaitam ir jābūt tādam, kā tas norādīts 4.1. līdz 4.17. punkta 2. apakšpunktā." Pielikuma 4.1.4.3. punktu groza šādi: "4.1.4.3. Garumā: transportlīdzekļa priekšpusē, un tiem jābūt uzstādītiem tā, lai izstarojamā gaisma neradītu neērtības vadītājam tieši vai netieši kā atspulgs atpakaļskata spoguļos un/vai uz citām transportlīdzekļu atstarotājvirsmām." Pielikuma 4.1.5. punktu groza šādi: "4.1.5. Ģeometriskā redzamība Apgaismojošās virsmas redzamība, ieskaitot to vietu redzamību tajā, kas šķiet neapgaismotas attiecīgajā novērošanas virzienā, jānodrošina diverģējošajā telpā, kuras kontūras iezīmē līnijas, kas savienotas ar apgaismojošās virsmas perimetru un veido vismaz 5o leņķi ar priekšējā luktura pamatasi. Lai iegūtu ģeometriskās redzamības leņķus, izmanto apgaismojošās virsmas kontūru projekciju šķērsplaknē, kas pieskaras priekšējā luktura optisko stiklu priekšējai daļai." Pielikuma 4.1.11. punktu groza šādi: "4.1.11. Indikators Jābūt kontūra indikatoram." Pielikuma 4.2.5. punktu groza šādi: "4.2.5. Ģeometriskā redzamība To nosaka α un β lenķi, kā tas norādīts 1.9. punktā: α = 15o uz augšu un 10o uz leju, β = 45o uz āru un 10o uz iekšu. Tā kā priekšējiem tuvās gaismas lukturiem nepieciešamie fotometriskie parametri neaptver visu redzamības lauku, atlikušajā telpā tipa apstiprināšanai nepieciešamā minimālā vērtība ir 1 cd. Paneļu vai citu aprīkojuma elementu atrašanās gaismas tuvumā nedrīkst radīt papildu traucējumus un neērtības pārējiem satiksmes dalībniekiem." Pielikuma 4.2.11. punktu groza šādi: "4.2.11. Indikators Indikators ir pieļaujams." Pielikuma 4.3.11. punktu groza šādi: "4.3.11. Indikators Indikators ir pieļaujams." Pielikuma 4.4.11. punktu groza šādi: "4.4.11. Indikators Indikators ir pieļaujams." Pielikuma 4.5.3. punktu groza šādi: "4.5.3. Izkārtojums A. Divi priekšējie virzienrādītāji (1. kategorija). Divi aizmugurējie virzienrādītāji (2. kategorija). Divi dublējoši sānu virzienrādītāji (5. kategorija). Ja ir uzstādīti lukturi, kas apvieno priekšējo virzienrādītāju (1. kategorija) un dublējošu sānu virzienrādītāju (5. kategorija) funkcijas, drīkst papildus uzstādīt vēl divus dublējošus sānu virzienrādītājus, lai izpildītu 4.5.5. punktā iekļautās redzamības prasības. B. Divi aizmugurējie virzienrādītāji (2. kategorija)." Pielikuma 4.5.4.1. punktu groza šādi: "4.5.4.1. Platumā: Apgaismojošās virsmas mala, kas atrodas vistālāk no transportlīdzekļa gareniskās vidus plaknes, nedrīkst būt tālāk par 400 mm no transportlīdzekļa galējās ārmalas. Attālums starp divu apgaismojošo virsmu iekšējām malām nedrīkst būt mazāks par 600 mm. Ja vertikālais attālums starp aizmugurējo virzienrādītāju un attiecīgo aizmugurējo (sānu) gabarītlukturi nepārsniedz 300 mm, attālums starp transportlīdzekļa galējo ārmalu un aizmugurējā virzienrādītāja apgaismojošās virsmas galējo ārmalu nedrīkst vairāk par 50 mm pārsniegt attālumu starp transportlīdzekļa galējo ārmalu un attiecīgā aizmugurējā (sānu) gabarītluktura apgaismojošās virsmas ārmalu. Priekšējo virzienrādītāju apgaismojošā virsma nedrīkst būt tuvāk par 40 mm priekšējo tuvās gaismas lukturu apgaismojošai virmai vai priekšējiem miglas lukturiem, ja tādi ir. Ir pieļaujams mazāks attālums, ja gaismas stiprums virzienrādītāja pamatasī ir vismaz vienāds ar 400 cd." Pielikuma 4.5.8. punktu groza šādi: "4.5.8. Nedrīkst savienot ar citu lukturi. Drīkst savienot tikai ar citas kategorijas virzienrādītāju." Pielikuma 4.5.11. punktu groza šādi: "4.5.11. Indikators Darbības indikators ir obligāts priekšējiem un aizmugurējiem virzienrādītājiem. Tas var būt optisks vai akustisks, vai abi kopā. Ja tas ir optisks, tas mirgo, nodziest vai paliek ieslēgts bez mirgošanas, vai ievērojami maina signāla biežumu vismaz tad, ja ir traucēta kāda priekšējā vai aizmugurējā virzienrādītāja darbība. Ja tas darbojas tikai akustiski, tam jābūt skaidri dzirdamam, un tas ievērojami maina signāla biežumu vismaz tad, ja ir traucēta kāda priekšējā vai aizmugurējā virzienrādītāja darbība. Ja mehānisks transportlīdzeklis ir aprīkots piekabes vilkšanai, tam jābūt ar īpašu optisko darbības indikatoru, kas ir paredzēts piekabes virzienrādītājiem, ja vilcēja transportlīdzekļa indikators neļauj konstatēt jebkuru kļūmi virzienrādītāju darbībā šādi izveidotā transportlīdzekļa un piekabes savienojumā." Pielikuma 4.6.10. punktu groza šādi: "4.6.10. Elektriskais saslēgums Signālu ieslēdz ar īpašas vadības ierīces palīdzību, kas nodrošina visu virzienrādītāju sinhronu mirgošanu." Pielikuma 4.6.11. punktu groza šādi: "4.6.11. Indikators Obligāti jābūt kontūra indikatoram. Mirgojoša brīdinājuma gaisma, kas var ieslēgties kopā ar 4.5.11. punktā norādīto indikatoru (indikatoriem)." Pielikuma 4.7.11. punktu groza šādi: "4.7.11. Indikators Indikators ir pieļaujams. Ja ir uzstādīts indikators, tam jābūt darbības indikatoram, nemirgojošai brīdinājuma gaismai iedegoties tad, ja ir traucēta stopsignāla darbība." 2. papildinājums. Rasējumu aizstāj ar šādu rasējumu: +++++ TIFF +++++ II PIELIKUMS Pielikuma 15. punktu groza šādi: "15. Šīs tipa apstiprinājuma apliecības pielikumā ir šādi dokumenti, kuros norādīts iepriekš minētais tipa apstiprinājuma numurs: … to ierīču saraksts(-i), kuras ražotājs paredzējis apgaismes un gaismas signalizācijas montāžai; katrai ierīcei norāda ražotāja zīmi un detaļas tipa apstiprinājuma zīmi." Šie dokumenti ir jānosūta pārējo dalībvalstu kompetentajām iestādēm pēc to pieprasījuma. --------------------------------------------------